Държавен вестник, бр. 72, 2012 г., стр. 3

БРОЙ  72	
Д Ъ Р Ж А В Е Н  В Е С Т Н И К 	
СТР.  3  
УКАЗ № 319
На основание чл. 98, т. 1 от Конституцията 
на Република България във връзка с чл. 279, 
ал. 1 и 5 от Изборния кодекс
П О С Т А Н О В Я В А М :
Насрочвам частичен избор за кмет на 
кметство Лиляк, община Търговище, област 
Търговище, на 18 ноември 2012 г.
Издаден в София на 10 септември 2012 г.
Президент на републиката: 
Росен Плевнелиев
Подпечатан с държавния печат.
Министър на правосъдието:
Диана Ковачева
8605
УКАЗ № 320
На основание чл. 98, т. 1 от Конституцията 
на Република България във връзка с чл. 279, 
ал. 1 и 5 от Изборния кодекс
П О С Т А Н О В Я В А М :
Насрочвам частичен избор за кмет на 
кметство Радовене, община Роман, област 
Враца, на 18 ноември 2012 г.
Издаден в София на 10 септември 2012 г.
Президент на републиката: 
Росен Плевнелиев
Подпечатан с държавния печат.
Министър на правосъдието:
Диана Ковачева
8606
МИНИСТЕРСКИ СЪВЕТ
ПОСТАНОВЛЕНИЕ № 215
ОТ 14 СЕПТЕМВРИ 2012 Г.
за създаване на Национален съвет по пре­
венция на престъпността
МИНИСТЕРСКИЯТ СЪВЕТ
П О С Т А Н О В И :
Чл. 1. Създава Национален съвет по пре­
венция на престъпността, наричан по-нататък 
„съвета“.
Чл. 2. Съветът е колективен орган, из­
пълняващ функции по реализирането на 
политиката на правителството по въпросите 
на превенцията на престъпността. Той орга­
низира и контролира изпълнението на дейст­
ващата национална стратегия по превенция 
на престъпността и осигурява координацията 
в дейността на държавните органи, органите 
на местното самоуправление, неправител­
ствените и международните организации на 
територията на страната по въпросите на 
превенцията на престъпността.
Чл. 3. (1) Съветът се състои от председател 
и членове.
(2) Председател на съвета е министърът 
на вътрешните работи.
(3) Членове на съвета са:
1. заместник-министър на правосъдието;
2. заместник-министър на труда и социал­
ната политика;
3. заместник-министър на образованието, 
младежта и науката;
4. заместник-министър на културата;
5. заместник-министър на физическото 
възпитание и спорта;
6. председателят на Държавната агенция 
за закрила на детето;
7. изпълнителният директор на Агенцията 
за социално подпомагане;
8. директорът на Националния център по 
наркомании към Министерството на здраве­
опазването;
9. секретарят на Националната комисия за 
борба с трафика на хора;
10. началникът на кабинета на министъра 
на вътрешните работи;
11. главният секретар на Министерството 
на вътрешните работи;
12. директорът на Главна дирекция „На­
ционална полиция“ на Министерството на 
вътрешните работи;
13. директорът на Националния институт 
по криминалистика и криминология на Ми­
нистерството на вътрешните работи;
14. ректорът на Академията на Министер­
ството на вътрешните работи;
15. председателят на Управителния съвет 
на Националното сдружение на общините в 
Република България.
Чл. 4. (1) Секретарят и членовете на съ­
вета – заместник-министри, се определят 
поименно със заповед на председателя по 
предложение на съответния министър.
(2) При промяна в служебното положение, 
правомощията или функциите на заместник-
министър – член на съвета, съответният ми­
нистър в едномесечен срок прави предложение 
до председателя за поименна промяна.
Чл. 5. Съветът:
1. подпомага реализирането на национал­
ната политика по въпросите на превенцията 
на престъпността в съответствие с между­
народните норми и принципи, европейските 
политики и действащата национална стратегия 
по превенция на престъпността;
2. организира изготвянето на проучвания и 
периодични доклади във връзка с равнището 
и тенденциите на престъпността в страната;